Programmatūras galalietotāja licences līgums

PIRMS PROGRAMMATŪRAS LEJUPIELĀDES, INSTALĒŠANAS VAI IZMANTOŠANAS RŪPĪGI IZLASIET ŠO LICENCES LĪGUMU. PROGRAMMATŪRAS LEJUPIELĀDE, INSTALĒŠANA VAI IZMANTOŠANA LIKUMĪGI APLIECINA, KA PIEŅEMAT TĀLĀK NORĀDĪTOS NOTEIKUMUS UN NOSACĪJUMUS. JA JŪS TIEM NEPIEKRĪTAT, NELEJUPIELĀDĒJIET, NEINSTALĒJIET UN NEIZMANTOJIET ŠO PROGRAMMATŪRU. 

1. PROGRAMMATŪRA 
“Programmatūra” apzīmē šo datorprogrammu (programmatūru) neatkarīgi no izplatīšanas kanāla, t. i., neatkarīgi no tā, vai tā lejupielādēta bez autoratlīdzības (kas var ietvert digitāli kodētus, mašīnlasāmus, mērogojamus kontūrfonta datus atbilstoši kodējumam īpašā formātā) vai iegūta DVD vai citā fiziskā datu nesējā — kopā ar visiem kodiem, paņēmieniem, programmatūras rīkiem, formātu, dizainu, konceptiem, metodēm un idejām, kas saistīti ar šo datorprogrammu, un visu saistīto dokumentāciju. 

2. AUTORTIESĪBAS UN INTELEKTUĀLĀ ĪPAŠUMA TIESĪBAS 
Šis ir licences līgums, nevis pārdošanas līgums. Uzņēmumam “Konica Minolta Business Solutions Europe GmbH” (“Konica Minolta”) pieder vai no citiem īpašniekiem (“Konica Minolta” licences devējs) ir piešķirtas šīs Programmatūras autortiesības un citas intelektuālā īpašuma tiesības, un visas tiesības un īpašumtiesības uz Programmatūru un jebkuru no tās izgatavoto kopiju patur “Konica Minolta” vai “Konica Minolta” licences devējs. Nekādā gadījumā nav uzskatāms, ka ar šo Līgumu “Konica Minolta” vai “Konica Minolta” licences devējs jums piešķir jebkādas Programmatūras autortiesības un/vai intelektuālā īpašuma tiesības. Izņemot šajā Līgumā noteikto, jums netiek piešķirtas nekādas tiesības uz patentiem, autortiesībām, tirdzniecības nosaukumiem, preču zīmēm (reģistrētām vai nereģistrētām) un nekādas citas tiesības, franšīzes vai licences attiecībā uz šo Programmatūru. Programmatūru aizsargā autortiesību likumi un starptautisko līgumu nosacījumi.

3. LICENCE 
“Konica Minolta” ar šo jums piešķir un jūs piekrītat pieņemt neekskluzīvu, nenododamu un ierobežotu licenci, un jūs varat:
(i)	instalēt un izmantot Programmatūru tikai savā datorā(-os), kas iekšējā tīklā savienoti ar izstrādājumu, kam šī Programmatūra ir paredzēta;
(ii)	atļaut iepriekš aprakstīto datoru lietotājiem izmantot Programmatūru ar nosacījumu, ka jūs garantējat visu šādu lietotāju atbilstību šā Līguma nosacījumiem;
(iii)	izmantot Programmatūru tikai savām parastās uzņēmējdarbības vai personīgām vajadzībām;
(iv)	izveidot vienu Programmatūras kopiju rezervei vai instalēšanas nolūkos, veicinot normālu paredzēto Programmatūras izmantošanu;
(v)	nodot Programmatūru citai personai, līdz ar Programmatūru nododot šā Līguma kopiju un visu dokumentāciju, ar nosacījumu, ka (a) vienlaikus jums jānodod šai citai personai visas savas Programmatūras kopijas vai tās jāiznīcina, (b) šāda īpašuma nodošana pārtrauc “Konica Minolta” jums piešķirtās licences darbību un (c) jums jānodrošina, ka šī cita persona piekrīt pieņemt un uzņemties šā Līguma noteikumu un nosacījumu saistības. Ja šī cita persona nepieņem šādus noteikumus un nosacījumus, jūs nedrīkstat nodot nevienu šīs Programmatūras kopiju.

4. IEROBEŽOJUMI 
(1) Bez “Konica Minolta” iepriekšējas rakstiskas piekrišanas jūs nedrīkstat:
(i) 	izmantot, kopēt, modificēt, sapludināt vai nodot Programmatūras kopijas, izņemot šeit norādītos gadījumus;
(ii) 	veikt reverso inženieriju, reverso projektēšanu, reverso apkopošanu vai citādu Programmatūras analīzi, izņemot gadījumus, ko paredz tiesību akti;
(iii) 	izsniegt apakšlicences, izīrēt, iznomāt vai izplatīt Programmatūru vai tās kopijas vai
(iv) 	izņemt, izmantot vai mainīt jebkuru preču zīmi, logotipu, paziņojumu par autortiesībām vai citām īpašumtiesībām, paskaidrojumu, simbolu vai marķējumu Programmatūrā.
(2) Jūs piekrītat neeksportēt Programmatūru nekādā veidā, pārkāpjot jebkurus piemērojamos tiesību aktus un noteikumus attiecībā uz jebkuras valsts eksporta kontroli.

5. IEROBEŽOTĀS GARANTIJAS
Programmatūra tiek jums nodrošināta “tāda, kāda tā ir” bez jebkādām garantijām. Šī Līguma tiešie noteikumi aizstāj visas citas tiešas vai netiešas garantijas, un “Konica Minolta”, tās saistītie uzņēmumi un “Konica Minolta” licences devējs atsakās no visām tiešām vai netiešām garantijām attiecībā uz Programmatūru, ieskaitot netiešas garantijas par piemērotību pārdošanai, atbilstību noteiktam mērķim un trešo personu tiesību neaizskaramību. Garantijas atruna neietekmē jūsu likumā noteiktās tiesības. Gadījumā, ja šo atrunu neatļauj piemērojamie tiesību akti, atruna attiecas uz jums tikai tik lielā mērā, cik to atļauj tiesību akti.

6. KOMPENSĀCIJU IEROBEŽOJUMS
“Konica Minolta”, tās saistītie uzņēmumi un “Konica Minolta” licences devējs neuzņemas nekādu atbildību par zaudētu peļņu, zaudētiem datiem vai jebkādu citu netiešu, īpašu, sodāmu, nejaušu vai izrietošu kaitējumu, kas radies Programmatūras lietošanas vai nespējas lietot Programmatūru rezultātā, pat ja “Konica Minolta”, tās saistītie uzņēmumi, pilnvarotie izplatītāji vai “Konica Minolta” licences devējs ir informēts par šādu zaudējumu iespējamību, vai par jebkuru jūsu prasību, kuras pamatā ir trešās personas prasība.

7. IZBEIGŠANA
Jūs varat izbeigt šīs licences darbību jebkurā laikā, iznīcinot Programmatūru un visas tās kopijas, kas ir jūsu rīcībā. Šis Līgums tiek izbeigts arī tad, ja jūs neievērojat kādu no tā noteikumiem. Ja Līgums tiek izbeigts šādā veidā, jums nekavējoties jāiznīcina visas Programmatūras kopijas, kas ir jūsu rīcībā.

8. PIEMĒROJAMIE TIESĪBU AKTI
Šo Līgumu regulē tās valsts tiesību akti, kurā tiek veikta piegāde sākotnējam klientam.

9. NODALĀMĪBA
Gadījumā, ja kāda no kompetentās jurisdikcijas tiesām vai administratīvajām iestādēm kādu no šā Līguma daļām atzīst par nelikumīgu vai spēkā neesošu, šāda konstatācija neietekmē šā Līguma pārējās daļas, un tās paliek spēkā pilnā apmērā tā, it kā daļas, kas atzītas par nelikumīgām vai spēkā neesošām, nebūtu iekļautas šajā Līgumā.

10. PAZIŅOJUMS ASV VALDĪBAS GALALIETOTĀJIEM 
Programmatūra ir “komerciāla prece” atbilstoši FNK 48. daļas 2.101. punktam (1995. gada oktobris), un tā sastāv no “komerciālas datora programmatūras” un “komerciālas datora programmatūras dokumentācijas” atbilstoši FNK 48. daļas 12.212. punktam (1995. gada septembris).  Saskaņā ar FNK 48. daļas 12.212. punktu un FNK 48. daļas 227.7202-1. līdz 227.7202-4. punktam (1995. gada jūnijs) visi ASV valdības galalietotāji drīkst iegūt šo Programmatūru tikai ar šeit izklāstītajām tiesībām.

JŪS APLIECINĀT, KA ESAT IZLASĪJIS ŠO LĪGUMU, TO SAPROTAT UN PIEKRĪTAT UZŅEMTIES TĀ NOTEIKUMU UN NOSACĪJUMU SAISTĪBAS. NEVIENAI NO PUSĒM NAV SAISTOŠI CITI PAZIŅOJUMI VAI APLIECINĀJUMI, KAS NEATBILST ŠĪ LĪGUMA NOTEIKUMIEM UN NOSACĪJUMIEM. JEBKURŠ ŠĀ LĪGUMA GROZĪJUMS STĀJAS SPĒKĀ TIKAI TAD, KAD TAS IZVEIDOTS RAKSTISKĀ FORMĀ UN TO IR PARAKSTĪJUŠI ABU PUŠU PIENĀCĪGI PILNVAROTI PĀRSTĀVJI.

